Toyota Hilux – baie naby aan volmaak(Foto: Verskaf) .Ons het verlede jaar vlugtig tyd met die opgeknapte Hilux deurgebring en ek het belowe dat ons weer tyd met dié meneer sou bestee. My hande het werklik gejeuk om die sterk enjin op die oop pad op die proef te stel. Een ding is seker: Die nuwe Hilux Legend met sy visuele tierlantyntjies is regtig sag op die oog. Die aggressiewe nuwe ontwerp pas regtig by die Hilux. Oral waar jy ry kyk mense om en wys in jou rigting. Toe ek wegneemkos by ŉ restaurant gaan haal word ek summier oorval deur ŉ aanhanger wat alles wil weet. Die binneruim is ŉ bekende tuiste. Nie veel het verander nie, maar onder die voertuig se bakwerk is daar twee enorme toevoegings wat die wêreld se verskil maak aan die produk. Een is Toyota se Safety Sense-veiligheidstelsel. Dit is radars en sensors wat saam met die spoedkontrole werk om te waarsku teen ŉ moontlike botsing. Reageer jy nie na wense hierop nie sal die voertuig self noodremme aanslaan. Die ander is die uiteindelike toevoeging van Android Auto en Apple CarPlay. Die stelsels werk fantasties, én Toyota het dit goed gedink om 9 JBL-luidsprekers in die kajuit te sit. Dis briljant. (Foto: Verskaf) Dan kom ons by die juweel van die nuwe Hilux: die opgeknapte 2,8 GD-6 enjin. Toyota het nie hier bloot nuwe instruksies vir die blikbrein gegee nie. Die turbo is aangepas, daar is ŉ nuwe silinderkop, daar is aan die pistons gekarring en die nuwe balanseringstaaf maak die enjin tjoepstil – werklik ŉ deeglike vernuwing. Tydens die verfilming van die eerste episode van ons nuwe reeks, Perdekrag (wat eersdaags beskikbaar sal wees), het ons die Hilux teen die Ranger laat jaag – en kan jy glo, die Hilux is net-net vinniger in ŉ pylvak as die Ranger. Op die pad is die vering van die Hilux effens aangepas. Hy ry ietwat sagter oor die pad – maar dis die stiller enjin wat die deurslag gee. Dis eers wanneer mens in ŉ uitermatige stil voertuig ry (die nuwe elektriese rygoed) dat ŉ mens besef hoe luuks stilte in ŉ voertuig is. Klankbesoedeling het ŉ reuse-impak op ŉ motoris, meer as wat jy besef. Dis nie per toeval dat ŉ Rolls Royce se kajuit só stil is nie. Is die Hilux dan nou perfek? Nee – maar sjoe, amper. Die Hilux is effens duurder as die Ranger, wat beter toegerus is met verhitte sitplekke – en hy kan omtrent homself parkeer. As ŉ mens vinnig op ŉ grondpad ry, sonder vrag – is die Ranger ook ŉ beter genoot as die Hilux. Met dit in gedagte dink ek die Hilux kom bitter naby aan perfek, veral vir Hilux-manne. Ek sal só ŉ Hilux Legend neem, met die rolluik – in wit, asseblief. Die dubbelkajuit reeks lyk só: Die reeks word gedek deur ŉ 3 jaar/ 100 000 km waarborg en 9 dienste diensplan. Die kompetisie lyk só: 3 jaar/ onbeperkte km diensplan 5 jaar/ 90 000 km diensplan 3 jaar/ 90 000 km diensplan 5 jaar/ 90 000 km diensplan 6 jaar/ 90 000 km diensplan 5 jaar/ 90 000 km diensplan Tussen dié mededingers is die Mazda die groot verrassing. Die BT-50 SLE is meer as R200 000 goedkoper as die Hilux. Vir diegene wat baie kilo’s aflê is hul waarborg en diensplan wat nie tot km beperk word nie, fantasties. Die Amarok se prys lyk dalk buitensporig, maar die bougehalte en enjin is onweerlegbaar. Meeste van die bakkies kan 3,5 ton sleep, behalwe die Triton op 3,1 ton en Amarok op 3,3 ton. Die 2.4 Hilux in 4×4 outo spesifikasie kan 3,5 ton sleep, soos die groter bakkies.